
1. Elementi vrednovanja 
Prema Odluci o donošenju kurikuluma za nastavni predmet Fizike za osnovne škole i gimnazije u Republici Hrvatskoj objavljenoj u NN 10/2019-210, elementi vrednovanja u nastavnom predmetu Fizika su slijedeći:
	Elementi
vrednovanja
	Opis svakog pojedinog elementa

	Načini ostvarivanja vrednovanja


	ZNANJE I VJEŠTINE

	vrednuje se učenikovo poznavanje, opisivanje i razumijevanje fizičkih koncepata te njihovo povezivanje i primjena u objašnjavanju fizičkih pojava, zakona i teorija; to uključuje logičko povezivanje i zaključivanje u tumačenju raznih reprezentacija poput dijagrama, grafičkih prikaza, jednadžbi, skica i slično, uzimajući u obzir značajke znanstvenog stila izražavanja kao što su racionalnost, konciznost i objektivnost
	formativno ili sumativno
usmeno ili pisano 

	KONCEPTUALNI I NUMERIČKI ZADACI

	vrednuje se učenikova sposobnost primjene fizičkih koncepata formativno ili sumativno, u rješavanju svih tipova zadataka. Vrednuje se i kreativnost u rješavanju te sposobnost kritičkog osvrta na rješenja. Također se prati i vrednuje učenikov napredak u strategiji rješavanja. Ta strategija podrazumijeva korištenje određenih procedura i metakognicije u specifičnom fizičkom kontekstu zastupljenih konceptualnih čime se posredno vrednuje i usvojenost elementa pod A i numeričkih zadataka 
	usmeno ili pisano
Pisani ispit treba sastavljati od ravnomjerno zastupljenih konceptualnih I numeričkih zadataka. različite složenosti

	ISTRAŽIVANJE FIZIČKIH POJAVA

	vrednuje se kontinuiranim praćenjem učenikove aktivnosti u istraživački usmjerenom učenju i poučavanju; vrednuju se eksperimentalne vještine, obrada i prikaz podataka, donošenje zaključaka na temelju podataka, doprinos timskom radu pri izvođenju pokusa u skupinama, doprinos istraživanju i raspravi koji se provode frontalno, sustavnost i potpunost u opisu pokusa i zapisu vlastitih pretpostavka, opažanja i zaključaka, kreativnost u osmišljavanju novih pokusa te generiranju i testiranju hipoteza
	kontinuirano praćenje I pregledavanje učenikovih zapisa eksperimentalnog podataka





2. Kriteriji vrednovanja naučenog
	[bookmark: p3]Ocjene
	dovoljan (2)

	dobar (3)

	vrlo dobar (4)

	odličan (5)


	Elementi
vrednovanja
	
	
	
	

	ZNANJE  I VJEŠTINE

	- prepoznaje fizičke veličine, pripadajuće mjerne jedinice i njihove oznake 
- u zapisu fizičkih veličina pojavljuju se manjkavosti
 - prepoznaje fizikalne pojave i zakonitosti bez međusobnog povezivanja i objašnjenja
 - prepoznaje temeljne fizičke pojmove i reproducira ih
 - terminologiju ne koristi na odgovarajući način 
- opisuje primjere obrađene na satu iako ne daje odgovarajuća objašnjenja
 - navodi primjere iz svakodnevice iako ih ne povezuje s fizičkim zakonitostima
 - opisuje tablične i grafičke prikaze, jednadžbe i skice 
- ne opisuje odnose povezanih fizičkih veličina
	- opisuje fizikalnu pojavu pomoću odgovarajućih fizikalnih veličina
 - opisuje bitnu fizikalnu zakonitost matematičkim izrazom
 - opisuje osnovne fizikalne zakonitosti, ali ih ne primjenjuje u novoj situaciji niti potkrepljuje vlastitim novim primjerima
 - tumači tablične i grafičke prikaze, jednadžbe i skice 
- fizikalne pojmove koristi iako ne uvijek u odgovarajućem kontekstu 
- opisuje odnose povezanih fizičkih veličina iako ne vodi računa o kontroli varijabli
	- objašnjava pojave uporabom fizikalnih zakonitosti i teorija
 - opisuje osnovne fizikalne zakonitosti te ih primjenjuje u novoj situaciji 
- povezuje naučene nastavne sadržaje sa svakodnevnim životom 
- tumači tablične i grafičke prikaze, jednadžbe i skice uz uočavanje međusobnih veza podataka u različitim prikazima 
- fizikalne pojmove koristi u odgovarajućem kontekstu,
	- usvojeno znanje primjenjuje u novim situacijama i na složenijim primjerima 
- korelira usvojeno sa srodnim gradivom 
- uočava i tumači uzročno-posljedične veze i međuodnose u problemskim situacijama kroz primjere iz vlastitog iskustva 
- tablične i grafičke prikaze, jednadžbe i skice ispravno logički povezuje i tumači
 - pri iskazivanju fizičkih zakona se izražava precizno

	KONCEPTUALNI I
NUMERIČKI ZADACI
	- interpretira fizikalnu situaciju zadanu tekstualno 
- prepoznaje zadane i tražene fizičke veličine, ali u zapisu ima manjkavosti 
 - navodi poznate primjere 
- kvalitativno zaključuje primjenjujući osnovne koncepte vezane uz sadržaje na zadovoljavajućoj razini
 

	- tumači dobiveno rješenje
- očitava vrijednosti veličina iz grafičkog prikaza
 - prikazuje situaciju grafičkim prikazom ili dijagramom
 - eksplicitno izražava nepoznatu veličinu preko poznatih veličina.
 - zaključuje o međuovisnosti fizičkih veličina na temelju matematičkog modela.
 - kvalitativno zaključuje povezujući osnovne koncepte
	- objašnjava fizičke procese i uzročnoposljedične veze u problemskim situacijama
 - razlikuje potrebne podatke od nepotrebnih podataka - interpretira i primjenjuje tablične i slikovne i grafičke prikaze te dijagrame fizičkih veličina
 - primjenjuje fizikalne koncepte u problemskim situacijam
	- samostalno rješava najsloženije problemske zadatke
 - bira ispravne procedure za rješavanje zadataka
 - kreativno rješava zadatke u nepoznatom kontekstu i daje obrazloženja.
 - vrednuje rezultat, pri čemu procjenjuje njegovu smislenost u kontekstu svakodnevice

	ISTRAŽIVANJE FIZIČKIH POJAVA
	- navodi pribor i mjerne uređaje     
 - izvodi mjerenja uz upute 
                          opisuje i skicira pokus        
- piše bilješke i opažanja prema uputama   
-prepoznaje fizičke veličine, u zapisu postoje manjkavosti
- prepoznaje pojavu u prirodi prikazanu pokusom ili računalnom simulacijom.
	- samostalno izvodi pokus      
 - iznosi pretpostavke
-prepoznaje fizičke veličine I ispravno ih zapisuje
- tumači eventualne pogreške u mjerenju 
  - kvalitativno objašnjava dobivene rezultate mjerenja 
- ovisnost varijabla izražava u matematičkom obliku
-opisuje pojavu u prirodi prikazanu pokusom ili računalnom simulacijom
	- izvodi zaključke i prezentira rezultate rada      
                        objašnjava svoje pretpostavke      
 - objašnjava cilj pokusa te ga samostalno izvodi    
  - mjerne podatke prikazuje grafički i uočava njihovu pravilnost            
  - uspoređuje rezultate pokusa s teorijom    
 - objašnjava pojavu u prirodi prikazanu pokusom ili računalnom simulacijom.
	- samostalno postavlja istraživačka pitanja i na temelju njih osmišljava istraživanje te ga izvodi        
- rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom   
 - iznosi opažanja koja pridonose odgovoru na istraživačko pitanje 
- uočava uzročno          posljedične veze između mjerenja i dobivenih rezultata 
- ovisnost varijabla izražava matematičkim izrazom 
- objašnjava zaključke 
- raspravlja o pojavi u prirodi prikazanoj pokusom ili računalnom simulacijom


 



[bookmark: p4]Pribor: Udžbenik, radna bilježnica, velika bilježnica s kvadratićima, kalkulator, kutija s priborom za pokuse. 
Učenici radnu bilježnicu koriste da bi provjerili svoje stečeno znanje i time dobili povratnu informaciju na što treba obratiti pozornost da bi zadovoljili osnovne kriterije usvojenosti znanja pismeno i usmeno dio. Radna bilježnica je formativnog karaktera.
Ocjenjivanje: Zaključna ocjena utemeljena je na svim bilješkama o praćenju učenika i ocjenama upisanima u e-dnevnik prema svim elementima. Ocjenjuju se ukupno tri elementa: znanje i vještine, konceptualni i numerički zadaci  te istraživanje fizičkih pojava. 
Pri usmenom vrednovanju učiteljica upisuje ocjenu učeniku nakon kontiniranog praćenja. Zabilješke o kontinuiranom praćenju upisuju se opisno ( ishod učenika)
Četvrta nastavna cjelina ocjenjuje se isključivo usmeno. 
Pisane provjere pišu se na kraju cijeline ili dijela cijeline u dogovoru s učiteljicom uz prethodnu najavu, a sastoje se od dva dijela. Jedan se dio ocjenjuje i upisuje u rubriku “znanja I vještine”, a drugi u rubriku “konceptualni I numerički zadaci”. Ukoliko propusti pisane provjere, učenik pisanu provjeru piše idući nastavni sat ukoliko nema pisanu provjeru iz drugog nastavnog predmeta. Ukoliko učenik ne može pisati pisanu provjeru idući nastavni sat dogovara s učiteljicom termin provjere
Polazište za određenu ocjenu je broj postignutih bodova (postotak). U složenijim zadacima boduju se i pojedini koraci . Kraj svakog zadatka u pisanoj provjeri treba napisati ukupan broj bodova za taj zadatak. 

Kriteriji vrednovanja pisane provjere u odnosu na ukupan broj bodova u pisanoj provjeri:
• dovoljan ( 2 ) 40 - 64 % riješenih zadataka 
• dobar ( 3 ) 65 – 74 % riješenih zadataka 
• vrlo dobar ( 4 ) 75 - 89 % riješenih zadataka 
• odličan (5) 90 – 100 % riješenih zadataka

Ispravak pisanih provjera mogu pisati svi učenici uz napomenu da im se upisuje I nova ocjena. Učenici koji dobiju negativne ocjene iz oba dijela provjere dužni su ispraviti ocjene. Svaki dio pisane provjere  iste provjere ( znanje I vještine I numerički I konceptualni zadaci) može se pisati zasebno I ne nužno isti dan. Termin pisanja ispravka učenici dogovaraju s učiteljicom. Ocjena iz ispravka ne poništava već upisanu ocjenu već se dodaje ukupnom broju ocjena kao jedna od ocjena.


Pripreme za pisane provjere bit će u dogovru s učiteljicom unaprijed objavljivane u grupi razreda u aplikaciji Microsoft Teams ili će biti podijeljenje u tiskanom obliku učenicima na nastavi.

Učenikova zaključna ocjena ne mora biti aritmetička sredina ocjena iz pojedinih elemenata!


